**2-ра учебна седмица Домашна работа - 1 клас**

Днес учихме буквите **E** и **Н**

Четене: Моля, разгледайте заедно с детето страници 16, 17, 20 и 21 на Букварчето. Нека то да разкаже на български език какво вижда на картинките, коя буква / кои букви са написани и прочетете заедно думичките. После поканете детето да ги прочете самичко, като ги посочва с пръстче. След това направете домашната по писане.

Писане: Моля, попълнете страниците 6, 7, 10 и 11 на тетрадката по писане N2 (голямата червена тетрадка). Там са показани как се пишат ръкописните букви Е и Н - малки и главни. Насочвайте детето да изписва бавно и красиво до края на реда буквите, сричките и думите така, както е показано в моделчето в началото на реда. Нека детето се постарае да не излиза от очертанията на реда. Препоръчваме да работите с молив.